समर्पित बालगृह में जूदेव ने बच्चों में बांटे गर्म कपड़े और मिठाइयां
‘समर्पित’ संस्था द्वारा संचालित तपकरा बाधरकोना स्थित समर्पित बालगृह (बालक) में पहुंचकर जिला पंचायत उपाध्यक्ष प्रबल प्रताप सिंह जूदेव व उनकी प|ी श्रीमती हीना सिंह जूदेव द्वारा बच्चों को गर्म कपड़ा, कंबल व टोपी बांटकर अपनेपन का अहसास कराया गया। साथ ही सभी बच्चों को अपने हाथों से मिटाई खिलाया गया।
श्री जूदेव ने बच्चों से मिलकर उनका हालचाल जानकर बातचीत किया और अपने बाल्यकाल के बारे में विस्तार से बताते हुए उन्होंने बच्चों को शिक्षा, अनुशासन और उनके अधिकारों के बारे मे विस्तार से बताया गया। साथ ही बच्चों को श्री जूदेव ने बताया कि उनके पिताजी स्व. दिलीप सिंह जूदेव का बच्चों से बहुत लगाव था और वे बच्चों से संबंधित प्रत्येक कार्यक्रम मे अपना योगदान देते रहे हैं। श्री जूदेव ने बच्चों के उज्जवल भविष्य की कामना करते हुए बच्चों की सहयोग के लिए हर संभव मदद करने की बात कही। बालगृह के बच्चे राजपरिवार के जूदेव दंपती को अपने बीच पाकर काफी खुश हुए। बच्चों ने उनका स्वागत पुष्प गुच्छ भेंटकर व स्वागत गीत गाकर स्वागत किया। इस दौरान जुरगुम सरपंच राजकपूर भगत, राजू गुप्ता, गोपाल सोनी, बालगृह (बालक) से अधीक्षक छविलाल साहू व चाइल्ड लाइन केंद्र समन्वयक सरजू कोहली, अनिता यादव, नीरज कुमार, अमृता सहाय, रविशंकर, चंद्रशेखर निषाद, परामर्शदाता कंचन प्रजापति, दीप्ति बड़ाईक, अंजना देवी चौहान, फरजाना आलम, लाजवंती साय, पवन धीवर, अनूप कुमार मिश्रा, मीरा तिग्गा, भगवती देवी, पूनम विश्वकर्मा मुख्य रूप से उपस्थित थे।
समर्पित संस्था बालाश्रम में जूदेव दंपत्ती।
hin_Deva hin_Deva hin_Deva bho_Deva